এশিয়া যেমন প্রাচীন প্লেট ভারতও তেমনই প্রাচীন। ভারত যদি প্রাচীন না হত বা ভারতের ভূখণ্ড যদি নরম ও পাললিক হত তাহলে ভারত নামের এই ভূখণ্ড এশিয়ার দিকে অগ্রসর হবার সময় ধীরে ধীরে এশিয়ার তলদেশে বিলীন হয়ে যেত। ভারত ভূখণ্ডটি পুরনো হওয়ায় বা নরম না হওয়ায় এশিয়ার মাঝে হারিয়ে না গিয়ে বরং তাকে আঘাত করতে পেরেছে। আঘাত করার ফলে টেকটোনিকস প্লেট ভাজ হয়ে উপরের দিকে উকি দিয়েছে যার ফলে হিমালয়ের উদ্ভব।